Ամպիր ոճի սեղանիկի վրա դրված էին սպիրտայրոցը և սուրճ պատրաստելու պարագաները։ Ռըզան նստեց կարմիր թավշով պատված բազմոցին, որի դիմաց դրված էր սադափով դրվագանախշված սեղանը քաղցրավենիքով։ Իմանալով իր պարտականությունը, Մարոն սուրճ եփեց և լցրեց գավաթների մեջ։ Երբ Մարոն մատուցեց սուրճը, Ռըզա բեյը մի կողմ քաշվեց բազմոցի վրա, որպեսզի նա նստեր իր կողքին։ Սակայն Մարոն ընտրեց բազկաթոռը։